Zavod PIP, Gosposvetska cesta 83, 2000 Maribor objavlja

**POZIV ZA PRAVNIKE in ŠTUDENTE PRAVA**

Imate diplomo prava (ali ste tik pred diplomiranjem) in brez zaposlitve? Želite pri naslednji prijavi na prosto delovno mesto biti konkurenčnejši? Želite v svoj življenjepis vnesti nekaj, kar bo VIP vstopnica do zaposlitve?

Vabimo vas, da se vključite v **program za** **pridobivanje neposrednih delovnih izkušenj in kompetenc.** Te boste pridobili s praktičnim delom in reševanjem pravnih primerov, razvijanjem podjetniških idej ter razkrivanjem skrivnosti od razpisa do vodenja uspešnega projekta.

**Gre za neformalno izobraževanje za izboljšanje
zaposlitvenih možnosti mladih pravnikov.**

**Kdo se lahko prijavi?**

* mladi pravniki (ki so končali študij na 1. ali 2. stopnji bolonjskega programa oz. starem univerzitetnem programu)
* absolventi omenjenih programov, ki študij zaključujejo
* do vključno 29. leta starosti

**Kaj vam nudimo?**

**Vključitev prinaša pridobitev praktičnih pravniških izkušenj**, znanj, ki so skladna s potrebami delodajalcev in razširitvijo nabora svojih znanj. Sodelovanje v programu prinaša precej **dodatnih kompetenc**, izboljšuje zaposlitveno samozavest, obogati vaš življenjepis in tako **izboljša vašo zaposljivost**.

Z vključitvijo v program bomo izbranim pravnikom nudili razvijanje:

1. **praktičnih pravniških izkušenj** ter seznanjanje z novimi perspektivnimi pravnimi področji za izboljšanje zaposljivosti na pravniških delovnih mestih.
2. **lastnih podjetniških idej** in seznanjanje s podjetništvom za ustvarjanje lastnih delovnih mest – pravniških ali izven prava.
3. **veščin pridobivanja evropskih sredstev** za izboljšanje zaposljivosti tudi izven prava, npr. zaposlitev v poklicu projektnega menedžerja.

**Kaj morate storiti?**

Sestaviti motivacijsko pismo (največ 1 stran in pol, A4 format) in nam ga poslati najkasneje do 31.8.2014 naelektronski naslov: pip@zavodpip.si, z zadevo »Prijava na poziv« v katerem:

* navedite datum diplomiranja oz. navedite kako daleč ste s študijem
* predstavite dosedanje izkušnje (prostovoljsko in študentsko delo, vključenost v druge programe, sodelovanje pri projektnih aktivnosti drugih organizacij …)
* opišite vašo časovno sposobnost izpolniti obveznosti programa – upoštevaje vaše siceršnje obveznosti
* predstavite, kaj vam pomeni vključitev v program in zakaj si tega želite
* navedite računalniško znanje
* navedite svoje kontaktne podatke (vključno z e-pošto in telefonsko številko)
* in predstavite druga znanja in veščine, ki bi jih radi izpostavili.

Program (v okviru projekta »ZNANJE + IZKUŠNJE + PODJETNOST ≠ BREZPERSPEKTIVNOST«, ki ga sofinancira Mestna občina Maribor) se bo izvajal v prostorih Zavoda PIP v Mariboru in na daljavo, med septembrom in decembrom 2014. V program bo vključenih 21 pravnikov oz. študentov prava. O izbiri vas bomo obvestili po e-pošti na naslov, ki nam ga boste posredovali v motivacijskem pismu.

Sodelovanje v programu bo za izbrane brezplačno.

Kontaktna oseba: sanja.antonijevic@zavodpip.si

Več informacij:

**Zavod PIP**

Gosposvetska cesta 83

2000 Maribor

T 02 234 21 46

E pip@zavodpip.si